જસદણની વિધાન સભા બેઠક ઉપર કુંવરજી બાવળિયાને પેટા ચૂંટણીમાં ફરીથી જીતવુ પડકારજનક બની ગયુ છે ત્યારે ભાજપ સરકારનું નાક ન કપાય એટલે જસદણમાં ચૂંટણી પૂર્વે જ ભાજપ જીત પાકી કરવા જુદા જુદા ચોકઠા ગોઠવી રહયુ છે. આ અનુસંધાને પાટીદાર સમાજના મતો અંકે કરવા પાટીદાર નેતા તરીકે ડો. ભરત બોઘરાને પ્રોજેકટ કરવા સરદાર જળસંચય સહભાગી યોજના જેવા શોભાના ગાંઠિયારુપ એકમનું ચેરમેનપદ આપવામાં આવ્યુ હોવાની રાજકિય વર્તુળોમાં ચર્ચા તેજ બની છે.